
Općinska knjižnica i čitaonica Bedekovčina (dalje u tekstu: KNJIŽNICA) osnovana je od strane Općine Bedekovčina kao samostalna javna ustanova. KNJIŽNICA zajedničkim djelovanjem zaposlenika te uz podršku partnera i suradnika osigurava edukativne, informacijske i kulturne usluge svojim korisnicima. Kako bi Vam se omogućilo korištenje usluga, KNJIŽNICI su potrebni Vaši osobni podaci.

KNJIŽNICA brine o Vašoj privatnosti i cilj joj je osigurati da se informacije koje se o Vama prikupljaju i čuvaju obrađuju na transparentan način. Molimo Vas da pažljivo pročitate ovu obavijest u kojoj je navedeno kako i zašto KNJIŽNICA prikuplja Vaše osobne podatke, kako ih čuva, s kime ih dijeli, koje su pravne osnove prikupljanja Vaših osobnih podataka i koja su Vaša prava. 

Osobni podatak svaki je podatak koji se odnosi na pojedinca čiji je identitet utvrđen ili se može utvrditi.
 
Sa svim Vašim osobnim podacima koje KNJIŽNICA prikuplja, čuva ili ih na drugi način obrađuje postupa se u cijelosti u skladu s odredbama Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (dalje u tekstu: Opća uredba o zaštiti podataka) i svim drugim primjenjivim propisima o zaštiti osobnih podataka. 

Voditelj obrade osobnih podataka. Voditelj obrade osobnih podataka je Općinska knjižnica i čitaonica Bedekovčina, OIB: 15056644916, Trg Ante Starčevića 3, Bedekovčina. To znači da KNJIŽNICA određuje načine i svrhu obrade Vaših osobnih podataka. 

Svi podaci koje KNJIŽNICA prikuplja o Vama prikupljaju se u skladu s Općom uredbom o zaštiti podataka, odnosno u skladu s nekom od valjanih pravnih osnova prikupljanja. 

Podaci koje KNJIŽNICA prikuplja o Vama. O Vama se prikupljaju podaci koji su potrebni da bi se s Vama sklopio ugovorni odnos na temelju kojeg postajete član KNJIŽNICE i koristite njene usluge, među ostalim, i putem ove mrežne stranice, kako bi se ispunile pravne obveze prema Vama ili prema trećim osobama ili zato što je to u legitimnom interesu ustanove, npr. kako bi se moglo organizirati poslovanje i poboljšati usluge. 

Tako se prikupljaju Vaše ime i prezime, datum rođenja, kontaktna adresa, podatak o Vašoj adresi e-pošte, podatak o Vašim prethodnim posudbama, podatak o Vašem obrazovanju, radni status, spol, te drugi Vaši kontaktni podaci.

KNJIŽNICA Vaše osobne podatke prikuplja na dva osnovna načina: izravno od Vas ili automatski. 

Osobni podaci koje Vi ustupate. S KNJIŽNICOM informacije dijelite na razne načine, uključujući i sljedeće:
 
· situacije u kojima Vi aktivno kontaktirate s KNJIŽNICA-om putem telefona, e-pošte, društvenih mreža ili osobno, dolaskom u knjižnicu
· situacije u kojima KNJIŽNICA kontaktira s Vama putem telefona ili e-pošte, naprimjer radi odgovora na pojedini upit.

Razlozi prikupljanja Vaših osobnih podataka. KNJIŽNICA prikuplja, obrađuje i koristi Vaše osobne podatke iz nekoliko razloga, naprimjer kako bi se moglo odgovoriti na Vaše upite, kako bi Vam se omogućilo korištenje KNJIŽNICA-ovih usluga, kako bi se pohranili i ažurirali Vaši podaci u KNJIŽNICA-ovoj bazi podataka, radi vođenja KNJIŽNICA-ove mrežne stranice i za potrebe statističke analize podataka, radi istraživanja i osiguravanja učinkovitoga funkcioniranja KNJIŽNIČINOG IT-sustava te u bilo koje druge svrhe uz Vaš pristanak. 

Pravne osnove prikupljanja Vaših osobnih podataka 

· Ispunjenje ugovorne obveze

Pojedini podaci o Vama, poput Vašeg imena i prezimena ili datuma upisa, prikupljaju se kako bi Vam KNJIŽNICA mogao pružiti uslugu i omogućiti Vam upis u člansku evidenciju. Za to je potreban Vaš vlastoručni potpis. 

Podatak o mjestu Vašeg prebivališta ili boravišta potreban je kako biste potvrdili da Vam je KNJIŽNICA u mogućnosti pružiti uslugu i omogućiti Vam da postanete njezin član. 

· Postupanje u skladu s pravnom obvezom 

Neke informacije o Vama KNJIŽNICA je dužna prikupljati kako bi se postupalo u skladu s pravnom obvezom. Naprimjer podatak o Vašem osobnom identifikacijskom broju (dalje u tekstu: OIB) KNJIŽNICA je dužna zabilježiti kako bi ispunio obveze korisnika osobnog identifikacijskog broja na temelju Zakona o osobnom identifikacijskom broju (NN 60/2008) i uveo Vaš OIB u službenu evidenciju koju je KNJIŽNICA obvezna voditi i koristiti u svakodnevnom radu te kako bi mogla ispuniti obvezu zaštite knjižnične građe koja proizlazi iz članka 45. Zakona o knjižnicama.

· U svrhu uspostave, ostvarivanja ili obrane pravnih zahtjeva

Moguće je i da se neke informacije o Vama prikupljaju kako bi se mogli uspostaviti ili ostvariti pravni zahtjevi prema Vama u svrhu zaštite knjižnične građe. Zaštita knjižnične građe jedna je od pravnih obveza KNJIŽNICA-a koje proizlaze iz odredbe članka 45. Zakona o knjižnicama. 

· U svrhu legitimnog interesa

Pojedine informacije o Vama, poput povijesti posudbe, čuvaju se kako bi se moglo bolje i uspješnije organizirati poslovanje. Podaci o povijesti posudbe važni su radi evidencije naslova i autora zanimljivih korisnicima KNJIŽNICA-ovih usluga, kako bi se na temelju tih informacija korisnicima mogla ponuditi bolja usluga. Uvid u te podatke imaju isključivo ovlašteni djelatnici i Vi te ih se ne dijeli s trećim osobama. Na temelju te evidencije Vi u svakom trenutku, možete samostalno provjeriti koje ste naslove posudili. Djelatnici Vam nakon uvida u povijest posudbe, isključivo na Vaš zahtjev, mogu preporučiti autore i naslove koji bi Vas mogli zanimati.

U slučaju da ne želite da se o Vama prikupljaju podaci o povijesti posudbe, to možete zatražiti prilikom posjeta knjižnici. Na Vaš će zahtjev KNJIŽNICA izbrisati povijest Vaših posudbi te se o Vama više neće prikupljati podaci te vrste. 

Informacije o Vama poput dobi, statusa, stručne spreme ili spola prikupljaju se isključivo kako bi se pomoću tih podataka kvalitetnije organiziralo poslovanje KNJIŽNICE, bolje upoznalo korisnike te kako bi ti podaci omogućili unapređivanje usluga koje Vam KNJIŽNICA pruža ili pak osmišljavanje novih usluga koje bi Vam mogle biti zanimljive. 
Podaci o statusu, spolu ili stručnoj spremi prikupljaju se za potrebe statistike te ih se nikada ne koristi u marketinške svrhe niti ih se ustupa trećim osobama. 

Ti podaci dijele se isključivo s nacionalnim i međunarodnim udruženjima knjižnica te Državnim zavodom za statistiku, i to u agregiranom i anonimiziranom obliku koji onemogućuje povezivanje s identificiranom fizičkom osobom.



· Uz Privolu 

U određenim će se slučajevima podaci o Vama prikupljati i obrađivati zato što ste to dopustili. U takvim slučajevima uvijek je riječ o podacima koji nisu uvjet za pružanje usluge korisniku te danu privolu u svakom trenutku možete povući. Ovdje je riječ o podacima koje ste unijeli u pristupnicu, iako su takvi podaci označeni kao neobvezni. 

Unosom takvih neobveznih podataka u pristupnicu dali ste privolu da KNJIŽNICA koristi i obrađuje Vaše podatke sve dok ne kažete da to više ne želite. To možete učiniti vrlo jednostavno: obratite se djelatniku prilikom idućeg posjeta knjižnici.

Ako ste KNJIŽNICI ustupili svoj kontakt, on se neće dijeliti s trećim osobama niti će ga se koristiti u marketinške svrhe, već isključivo za potrebe poslovanja Knjižnice i kako bi se unaprijedile usluge KNJIŽNICE. 

No moguće je da će Vas KNJIŽNICA kontaktirati kao svog postojećeg korisnika i člana s kojim je u ugovornom odnosu, isključivo kako biste primili obavijest o uslugama i događanjima u KNJIŽNICI. 

Pristup Vašim osobnim podacima. Pristup Vašim osobnim podacima imaju isključivo ovlašteni djelatnici kojima su Vaši osobni podaci potrebni za ispunjavanje zadataka koji su u opisu njihova posla, a kako bi Vam mogli pružiti uslugu i kako bi se osiguralo neometano funkcioniranje sustava. 

U Vaše osobne podatke uvid mogu imati i KNJIŽNIČINI partneri i suradnici, npr. revizori, porezna tijela, pravni savjetnici ili vanjski pružatelji usluge održavanja IT-sustava. 

Vaši se osobni podaci ne iznose izvan Republike Hrvatske i nikad se ne ustupaju trećim osobama u marketinške ili promidžbene svrhe. 

Sigurnost Vaših osobnih podataka. KNJIŽNICA brine o zaštiti Vaših osobnih podataka. Informacije o Vama zaštićene su odgovarajućim organizacijskim i tehničkim mjerama koje su namijenjene sprečavanju neovlaštenog pristupa ili zlouporabe Vaših osobnih podataka. Nažalost, slanje informacija putem interneta uvijek podrazumijeva određeni stupanj rizika. Sve informacije koje šaljete putem interneta, šaljete na vlastiti rizik. KNJIŽNICA se trudi poduzeti sve potrebne mjere za zaštitu Vaših osobnih podataka, ali ne može jamčiti sigurnost bilo koje informacije, uključujući i osobni podatak, koji je poslan putem interneta. 

U slučaju sumnje u bilo kakav slučaj zlouporabe, gubitka ili neovlaštenog pristupa Vašim osobnim podacima, molimo Vas da o tome bez odgode obavijestite KNJIŽNICA. 

Čuvanje Vaših osobnih podatka. Vaši osobni podaci neće se čuvati dulje nego što je to potrebno za ispunjavanje svrhe radi koje su podaci prikupljeni, osim ako je na temelju ugovora, zakona ili internog akta propisan dulji rok čuvanja. 

Kada Vaši podaci više ne budu potrebni, KNJIŽNICA će ih izbrisati iz sustava, a njihove fizičke kopije uništiti. 

Vaša prava. Čak i ako se već obrađuju Vaši osobni podaci, imate pravo njima raspolagati na dolje naznačene načine.

Pristup. Imate pravo pristupiti svojim osobnim podacima u bilo kojem trenutku te zatražiti da Vam se omogući uvid u sve Vaše osobne podatke koji se obrađuju. 

Prigovor. Imate pravo prigovora na određene aktivnosti obrade osobnih podataka (npr. na obradu osobnih podataka na temelju KNJIŽNIČINOG legitimnog interesa poput izravnog kontaktiranja) ili tražiti ograničenje obrade Vaših osobnih podataka. 

Prijenos. Imate pravo zatražiti prijenos Vaših podataka drugom pružatelju usluga. To pravo omogućuje Vam da zatražite od KNJIŽNICE da Vam dostavi sve Vaše podatke u strojno čitljivom obliku ili da ih se izravno uputi drugom pružatelju usluga.

Ažuriranje. Imate pravo ažurirati, ispraviti ili dopuniti svoje osobne podatke u bilo kojem trenutku osobnim dolaskom u KNJIŽNICU ili putem e-maila.

Brisanje. Možete zatražiti brisanje osobnih podataka koje KNJIŽNICA ima o Vama osobnim dolaskom u KNJIŽNICU ili e-mailom. 

Pritužba. U slučaju da imate prigovor na rad KNJIŽNICA-a u vezi s prikupljanjem, čuvanjem i obradom osobnih podataka, pritužbu možete podnijeti nadzornom tijelu za zaštitu osobnih podataka:

Agencija za zaštitu osobnih podataka
Martićeva ulica 14
HR – 10 000 Zagreb
Tel. 00385 (0)1 4609-000
Fax. 00385 (0)1 4609-099
E-pošta: azop@azop.hr
Web: www.azop.hr

Vodite računa o tome da će KNJIŽNICA evidentirati svaku komunikaciju o takvim zahtjevima kako bi se mogao riješiti bilo koji potencijalni spor. 

Za ostvarivanje svojih prava možete nam se obratiti pisanim putem na adresu Općinska knjižnica i čitaonica Bedekovčina, Trg Ante Starčevića 3, 49221 Bedekovčina. Na Vaše zahtjeve bit će odgovoreno u roku od mjesec dana, osim ako nije riječ o kompleksnom ili složenom zahtjevu, a u slučaju da KNJIŽNICA nije u mogućnosti udovoljiti Vašem zahtjevu, odluka će biti obrazložena. 

Ova Politika zaštite osobnih podataka stupa na snagu i primjenjuje se od 25. svibnja 2018. godine.

Ravnateljica

Vesna Šaronja
